ആര്യാട് ഗവ. ഹയർ സെക്കന്ററി സ്കൂൾ

ആലപ്പുഴ ജില്ലയിൽ ആലപ്പുഴ നഗരസഭയിൽ പ്രകൃതിരമണീയമായ  പുന്നമട കായലിനു പടിഞ്ഞാറുഭാഗത്ത്   കൊറ്റംകുളങ്ങര എന്ന സ്ഥലത്ത് സുപ്രസിദ്ധമായ ദേവീദേവന്മാരുടെ ക്ഷേത്രത്തിനു തൊട്ടുവടക്കുവശത്തായി ഏതാണ്ട് ഒന്നരനൂറ്റാണ്ടായി തലമുറകളിൽ നിന്നും തലമുറകളിലേക്ക് അക്ഷരവെളിച്ചം പകർന്നു കൊണ്ട് ഈ വിദ്യാലയമുത്തശ്ശി തലയെടുപ്പോടെ നിലകൊള്ളുന്നു. ആലപ്പുഴ റെയിൽവേ സ്റ്റേഷനിൽ നിന്നും 8.5 കിലോമീറ്റർ ദൂരവും KSRTC ബസ്‌ സ്റ്റാന്റിൽ  4.5 കിലോമീറ്റർ ദൂരവും സ്കൂളിലേക്കുണ്ട്.  
+ഉള്ളടക്കം 

 ചരിത്രം 
 ഭൗതിക സൗകര്യങ്ങൾ 
ചരിത്രം

വിദ്യാലയം സ്ഥിതിചെയ്യുന്ന പ്രദേശങ്ങൾ ഒരുകാലത്ത് കൊച്ചി രാജകുടുംബത്തിന്റെ അധീനതയിലായിരുന്നു. മീയാത്ത് കുടുംബക്കാർ ക്ഷേത്രത്തിനു വിട്ടുകൊടുത്ത സ്ഥലമാണിത് എന്നും ഒരു വിദ്യാലയത്തിന്റെ പ്രാധാന്യം മനസ്സിലാക്കിയ ക്ഷേത്രം ഭരണാധികാരികൾ സ്കൂളിനായി ഈ സ്ഥലം വിട്ടുകൊടുത്തു എന്നും പറയപ്പെടുന്നു. ക്രിസ്തു വർഷം 1859 -ൽ  പ്രദേശത്തെ പൗരപ്രമുഖരായ സ൪വശ്രീ. ശങ്കരനാരായണപിള്ള, മീയാത്ത്  രാമവ൪മ്മതിരുമുൽപ്പാട്, ഇടവഴിക്കൽ രാമകൃഷ്ണപിള്ള  തുടങ്ങിയവരാണ്    ഈ വിദ്യാലയം സ്ഥാപിക്കാൻ മുൻകൈയെടുത്തത്. കൂടാതെ പ്രദേശത്തെ  നിരവധി വിശിഷ്ട വ്യക്തികളുടെ ചിന്തയും മനസും സമ്പത്തും ആരോഗ്യവും വിവിധ കാലങ്ങളിൽ ഈ വിദ്യാലയത്തിന്റെ വളർച്ചയ്ക്ക് ഉപോൽബലകമായിട്ടുണ്ട് .അക്കാലത്ത് ഇന്നാട്ടിലെ പൊതുസമൂഹത്തിന്റെ പരിഛേദമായിരുന്നു ഈ വിദ്യാലയം എന്ന് നിസ്സംശയം പറയാവുന്നതാണ് . ഇവിടുത്തെ വിദ്യാർത്ഥി ബാഹുല്യം ശ്രദ്ധേയമായിരുന്നു. അതേതുടർന്ന് 1959 ഒക്ടോബർ മാസം 12 ന്  ഒന്നു മുതൽ നാലാം ക്ലാസ് വരെ പ്രത്യേക വിഭാഗമാക്കി മൂലവിദ്യാലയത്തിൽ നിന്നും  വേർപെടുത്തി. 1990 - ൽ വോക്കേഷണൽ ഹയർസെക്കന്ററി (VHSE) വിഭാഗം പ്രവർത്തനമാരംഭിച്ചു. അതേ വ൪ഷം തന്നെ കേരള സ൪വകലാശാലയുടെ ബി.എഡ്. സെന്ററും ഈ കോമ്പൗണ്ടിൽ പ്രവ൪ത്തനമാരംഭിച്ചു. 2004-ലാണ് ഹയ൪ സെക്കന്ററി  വിഭാഗം പ്രവ൪ത്തിച്ചു തുടങ്ങിയത്.